Diari Oficial de la Generalitat Valenciana


Sumari del DOGV 4815, del 09-08-2004 (2004/7486)

Informació pública de l'estudi de detall al sector 6 del SUNP. E.27/04.
-----------------------------------------------------------------------

### Dades del document

Número de DOGV
:   4815

Data del DOGV
:   09-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7486


Organisme emissor
:   Ajuntament de Sagunt

Tipus de document
:   Anunci

Informació pública de l'estudi de detall al sector 6 del SUNP. E.27/04. [2004/Q7486]
  
Mitjançant este edicte es fa saber que l'alcaldessa presidenta, fent ús de les atribucions que li conferix la llei, ha dictat, amb data 22 de juny de 2004, la següent:
  
Resolució de l'Alcaldia número 1.786.
  
Vist que mitjançant l'escrit que té l'entrada en este ajuntament amb data 2 de març de 2004, número de registre d'entrada 7.732, Residencial La Pinaeta, Cooperativa de Viviendas, presenta el projecte d'estudi de detall a l'àmbit delimitat pels carrers següents:
  
Nord: vial de circulació internuclis.
  
Est: zona enjardinada d'espai lliure.
  
Sud: vial d'accés i distribució.
  
Oest: vial de vianants parcialment i de distribució intern.
  
Correspon a la unitat d'execució sector-6-SUNP de Sagunt.
  
Este estudi de detall es formula per a reubicar el perímetre regulador d'unes parcel·les desplaçant este perímetre sobre el seu eix longitudinal, i ampliar així el frontal dels espais lliures de les parcel·les, de manera que este espai es puga destinar a aparcament, seguint l'esperit de les ordenances particulars pel que fa a l'apartat 2.1.9 del pla parcial d'ordenació urbana sector 6 SUNP a Sagunt, i imposar l'obligatorietat d'una plaça d'aparcament per habitatge.
  
Es mantenen les alçades a tot l'estudi de detall, d'acord amb el que disposa l'ordenació vigent.
  
Els blocs mantenen la mateixa tipologia.
  
Vist que, en data 7 de juny de 2004, l'Oficina Tècnica d'Urbanisme informa de l'estudi de detall esmentat de la manera següent:
  
Esta proposta de desenvolupament complementari se circumscriu a les illes del sector situades més cap a l'est. Consistix en una rectificació de les alineacions de les construccions dins de l'interior de les parcel·les per a aconseguir un aprofitament millor dels espais lliures privats, a causa de les obres de la ronda oest.
  
No es modifica cap element de la xarxa estructural, ja que afecta únicament l'ordenació detallada.
  
Des del punt de vista de l'interés general, la modificació és irrellevant.
  
Conclusió: s'informa favorablement l'estudi de detall presentat.
  
Atés que l'article 52 del text de la Llei Reguladora de l'Activitat Urbanística de la Generalitat Valenciana, i els articles 45 i 46 del mateix text legal, regula el procediment per a sotmetre els estudis de detall al tràmit d'informació pública.
  
Atés que l'estudi de detall en qüestió complix amb el contingut establit en els articles 12.h, 26 i 27 de la Llei Reguladora de l'Activitat Urbanística.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública l'estudi de detall per a regularitzar les alineacions de les construccions dins de l'interior de les parcel·les per a aconseguir un aprofitament millor dels espais lliures privats, a causa de les obres de la ronda oest, al sector SUNP-6, este tràmit d'informació pública s'anunciarà mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, i s'advertix la possibilitat de formular al·legacions durant el termini de 20 dies, comptadors des de la publicació d'este edicte.
  
Segon
  
Remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.